Navnet kjennes fra begynnelsen av 1500-tallet, og kong Christian IV benyttet ofte gården på reiser i Skåne – ikke minst mens han lot oppføre festningsbyen Christianstad. Han overga eiendomsretten til fru Beate Huitfeldt – enke etter Knud Ulfeldt – som takk for den troskap hun hadde utvist den kongelige familie. I begynnelsen av 1600-tallet oppførte hun en herregård med vollgrav like i nærheten.